# name
La música afroamericana en els primers films d’animació amb so sincronitzat (1928 – 1930)

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2020-2021, Tutor: Antoni Galmes Martí

# metadata.dc.description.abstract[].value
En aquest treball faig un estudi de la presència de la música afroamericana en els primers films d’animació amb so sincronitzat produïts entre els anys 1928 i 1930, moment en què es consolida la tècnica de la sincronització en el cinema, en aquests cas, el cinema d’animació.
Primer exposo breument alguns antecedents de la història del cine d’animació, la història de les persones d'origen afroamericà i la música produïda per ells als Estats Units fins a les primeres dècades del s XX, ja que per poder analitzar els films objecte d’aquest estudi és necessari posar en context tots els seus components. Els antecedents exposats conformen una unitat expressiva.
L’abast de la recerca es centra en l’anàlisi objectiva de les primeres produccions de films d’animació amb so sincronitzat, fets pels principals estudis de la indústria cinematogràfica nord-americana de l’època, tenint en compte que és en aquest país on neix i es desenvolupa la música de jazz.
Com a marc teòric he fet una recerca bibliogràfica i filmogràfica on s’evidencien els diferents rols en els quals es fan servir recursos instrumentals procedents de la música afroamericana en el discurs cinematogràfic en aquests primers films d’animació.
Als apartats de metodologia i anàlisi formulo les hipòtesis del treball i finalment analitzo, de la manera més objectiva possible, els primers films produïts pels principals estudis cinematogràfics de cinema d’animació, on hi ha presents les diferents formes de tractar els recursos musicals i sonors dins del discurs cinematogràfic, amb aquesta anàlisi intentaré comprovar les hipòtesis plantejades.
A l’apartat de conclusions del treball deixo la porta oberta per a futurs treballs de recerca que puguin complementar aquest estudi, ja que en el decurs de la investigació he deixat de banda aspectes profundament vinculats al tema.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
La música afroamericana en els primers films d’animació amb so sincronitzat (1928 – 1930)